|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 03.04.2025 | nr 15 | |
| **Ravimiskeemi teatise kasutusele võtmisega seotud määruste muutmine** |  |

Määrus kehtestatakse tervishoiuteenuste korraldamise seaduse § 42 lõigete 3 ja 6 ning § 592 lõike 2 ja ravimiseaduse § 33 lõike 7 ja § 81 lõike 2 alusel.

**§ 1. Sotsiaalministri 18. veebruari 2005. a määruse nr 30 „Ravimite väljakirjutamine ja apteekidest väljastamine ning retsepti vorm” muutmine**

Sotsiaalministri 18. veebruari 2005. a määruses nr 30 „Ravimite väljakirjutamine ja apteekidest väljastamine ning retsepti vorm” tehakse järgmised muudatused:

**1)** paragrahvi 4 lõige 22 sõnastatakse järgmiselt:

„(22) Soodustusega elektroonilise retsepti väljakirjutamisel säilitab tervishoiuteenuse osutaja § 2 lõikes 4 sätestatud dokumendi koopiat vähemalt kolm aastat, välja arvatud juhul, kui ravim on välja kirjutatud, kasutades keskset elektroonilist lahendust, milles säilitatakse dokumendi koopiat vähemalt sama kaua.“;

**2)** paragrahvi 4 täiendatakse lõikega 91 järgmises sõnastuses:

„(91) Ravimi kasutamisjuhendis on lubatud teha muudatusi vaid tervishoiuteenuste korraldamise seaduse § 592 lõike 2 alusel kehtestatud ravimiskeemi teatist kasutades. Ravimi kasutamisjuhendis võib muudatusi teha vaid ravimi väljakirjutamise õigust omav isik ning need dokumenteeritakse elektroonilisel retseptil.”;

**3)** paragrahvi 6 lõike 13 esimene lause sõnastatakse järgmiselt:

„Kui retseptil ei ole kõiki nõutud andmeid, paberretseptil on tehtud parandusi või on välja kirjutatud omavahel sobimatuid aineid, ei tohi apteek retsepti alusel ravimeid väljastada ja retsept tuleb apteeki hoiule võtta.“.

**§ 2. Tervise- ja tööministri 14. detsembri 2017. a määruse nr 52 „Retseptikeskuse asutamine ja retseptikeskuse pidamise põhimäärus“ muutmine**

Tervise- ja tööministri 14. detsembri 2017. a määruses nr 52 „Retseptikeskuse asutamine ja retseptikeskuse pidamise põhimäärus“ tehakse järgmised muudatused:

**1)** paragrahvi 5 lõige 71 sõnastatakse järgmiselt:

„(71) Tervise infosüsteemist edastatakse retseptikeskusesse tervishoiuteenuste korraldamise seaduse § 592 lõike 2 alusel kehtestatud ravimiskeemi teatise andmed ja retsepti välja ostma volitatud isiku isikukood.“;

**2)** paragrahvi 5 lõige 8 sõnastatakse järgmiselt:

„(8) Lõigetes 1–71 nimetatud andmete täpne koosseis on esitatud käesoleva määruse lisas.”;

**3)** paragrahvi 12 täiendatakse lõikega 3 järgmises sõnastuses:

„(3) Meditsiiniseadme kaart, mille alusel ei ole kindlustatud isik kolme viimase järjestikuse limiitkoguse hüvitamise perioodi vältel teinud ühtegi ostutehingut, kaotab kehtivuse järgmise limiitkoguse hüvitamise perioodi uuenemisel retseptikeskuses.“;

**4)** määruse lisa asendatakse käesoleva määruse lisaga 1.

**§ 3. Sotsiaalministri 17. septembri 2008. a määruse nr 53 „Tervise infosüsteemi andmekoosseisud ja nende esitamise tingimused“ muutmine**

Sotsiaalministri 17. septembri 2008. a määruses nr 53 „Tervise infosüsteemi andmekoosseisud ja nende esitamise tingimused“ tehakse järgmised muudatused:

**1)** paragrahvi 2 lõiget 2 täiendatakse punktiga 30 järgmises sõnastuses:

„30) ravimiskeemi teatis.“;

**2)** paragrahvi 3 täiendatakse lõikega 30 järgmises sõnastuses:

„(30) Ravimiskeemi teatise andmekoosseis on toodud määruse lisas 30.“;

**3)** paragrahvi 5 lõikes 12 asendatakse arv „2025“ arvuga „2026“;

**4)** paragrahvi 5 täiendatakse lõikega 13 järgmises sõnastuses:

„(13) Paragrahvi 2 lõike 2 punktis 30 nimetatud ravimiskeemi teatise esitavad tervishoiuteenuse osutajad tervise infosüsteemi hiljemalt 1. juulist 2026. a.“;

**5)** määrust täiendatakse lisaga 30, mis on esitatud käesoleva määruse lisas 2.

**§ 4. Sotsiaalministri 18. septembri 2008. a määruse nr 56 „Tervishoiuteenuse osutamise dokumenteerimise tingimused ja kord“ muutmine**

Sotsiaalministri 18. septembri 2008. a määruses nr 56 „Tervishoiuteenuse osutamise dokumenteerimise tingimused ja kord“ tehakse järgmised muudatused:

**1)** paragrahvi 10 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Kui patsiendi kasutatavate ravimite dokumenteerimiseks on elektrooniliselt vormistatud ravimiskeemi teatis tervishoiuteenuste korraldamise seaduse § 592 lõike 2 alusel kehtestatud andmekoosseisus, ei ole lõike 1 punktis 4 nimetatud andmete kandmine tervisekaardi teisele lehele kohustuslik.“;

**2)** paragrahvi 14 täiendatakse lõikega 4 järgmises sõnastuses:

„(4) Kui patsiendi kasutatavate ravimite dokumenteerimiseks on elektrooniliselt vormistatud ravimiskeemi teatis tervishoiuteenuste korraldamise seaduse § 592 lõike 2 alusel kehtestatud andmekoosseisus, ei ole lõike 1 punktis 8 ja lõike 2 punktis 2 nimetatud ravimialaste andmete kandmine tervisekaardi neljandale lehele kohustuslik.“.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler

Lisa 1 Retseptikeskusesse esitatavate andmete koosseis

Lisa 2 Ravimiskeemi teatis